Aalborg Stiftstidende, 1845-01-10
Naar man betænker, at Redacteuren af den "Berlingske Tidende" er en Mand paa nogle og tredsindstyve Aar, og at han allerede var en Mand paa langt over de Halvhundrede, da han overtog denne for ham ganske nye Forretning, saa kan man ikke andet end med Respect omtale den Dygtighed, han har lagt for Dagen i denne Virksomhed. Ligesom Bladet under hans Redaction har erholdt mange Forbedringer og Udvidelser, baade hvad Jndhold og Rum angaaer, saaledes har den alderstegne Mand, der desuden er Medredacteur af Handels- og Jndustri Tidende, og sysselsat med andre literaire Arbeider, ikke betænkt sig paa fra Nytaar af at give Bladet den betydelige Udvidelse, at det udkommer to Gange om Dagen, Morgen og Aften; og da Bladet har Avertissements-Privilegium, ligesom Kjøbenhavns Adresseavis, kan det nu concurrere med dette Blad, og vil sikkert blive en langt farligere Concurrent end den salig Commissionstidende var, skjøndt den var slem nok. At Berlingske Tidendes" Redacteur har tænkt paa en saadan Concurrence, kan man ogsaa skjønne af, at Bladets Morgenudgave er ganske rubriceret som Adresseavisen, og man siger ogsaa, at denne nye Entreprise allerede skal have ført til det heldige Resultat, at Bladets Abonnenter ere stegne fra 3000 til 3500. Da Hr. Nathanson overtog Bladet, skal det have havt 1800 Abonnenter. (O. Th. Av.)- J Menageriet paa Kongens Nytorv foreviser Hr. Gautier den med Capt. Carl, Briggen, Rota., fra Batavia i disse Dage medbragte store amerikanske Hydra, den største i sit Slags, og langt større end nogen Slange, som hidtil har været foreviist i Europa. Den er af samme Størrelse som den, der ved sin Ankomst til London 1829, blev omtalt saameget i flere tydske Blade. Den er 22 Fod lang og 42 Tommer tyk, naar den er forret, en Størrelse, som kun faa Slanger, endogsaa i deres Fødeland, opnaaer. Det medbragte Exemplar fangedes i Aaret 1842, hvor Englænderne paastaae at have seet een af samme Art 180 Fod lang, Dyret er aldeles tamt og synes blot at være farligt i sit Element. Efter Capitainens Udsagn har den ikke nydt nogen Føde i flere Maaneder. Valbestyrelsens Glæde over det sidste Valg i Frederiksberg og Hvidoure Sogne varede kun kort, i det den bekjendtgiør, at Stiftamtet, i Forbindelse med en Majoritet af Kjøbenhavns Amtsraad, har antaget, at den den 20de i forrige Maaned foretagne Valghandling, hvorved 9 nye Sogneførstandere valgtes for Frederiksberg og Hvidoure Sogne, ikke var betimeligen bekjendtgjort, saa vil, som en Følge heraf et nyt Valg, paa et lignende Antal Sogneforstandere blive foretaget i Valby Kro Fredagen den 24de dennes. Befordringer. D. 2den de er Copiist M. P. O. Rosenørn udn. til Fuldmægtig ved Kjøbenhavns Politiret og Politiets øvrige Forretninger. S. D. har Hs. Mj. forundt den ved Resol. af 1ste Decbr. f. A. til Birkedommer og Skriver ved Gisselfeld Klosters og Grevskabet Bregentveds Birker udnævnte const. surnum. Assessor i Kbhvns Politiret P. M. Brun Titel af Politiretsassessor. S.D. er forhenv. Copiist i Rentekammeret I. P. Hansen, udn. til virkelig Kammerassessor Regjeringen har i disse Dage forbudt, at det danske Sønderborger Ugeblad længere udgives. Bladet har derfor ophørt at leve, medens Udgiveren Bogtrykker Meyler og hans Redacteur, Moritz Reichenbach, herefter kun tør sysselsætte sig med Udgivelsen af det tydske Ugeblad. Meyler havde Privilegium paa Udgivelsen af et tydsk Blad, idet han, ligesom hans Formand, Wiswe; af hvem han havde kjøbt baade Trykkeri og Privilegium, fortsatte dennes begyndte Transgression af den kgl. Tilladelse, ved at udgive to Ugeblade, et tydsk og et dansk. Om denne Omstændighed eller Bladets mod Statseenheden og Tron arveloven stedse stigende oprørske Tendents m. m. har været Grund til den danske Udgaves Undertrykkelse, er ubekjendt. (Dannev.)